อาการคือ..หนูได้ถอนขนที่รักแร้ พอมาอีกวันรู้สึกเป็นก้อนคล้านสิวแต่ไม่มีหัวที่รักแร้ด้านขวา มาอีกวันเป็นที่รักแร้ด้านซ้าย เริ่มวันที่ 3 เริ่มเป็นหลายก้อน เจ็บปวด มองเห็นได้ว่าเป็นก้อนนูนๆ ขึ้นอยู่ที่รักแร้ วันแรกที้เป็นมันจะเป็นล่างรักแร้ ตรงที่ไม่มีขน ตอนนี้มันเลื่อนมาเป็นตรงกลางที่รีกแร้พอดีืทั้งสองข้างเลยคะ หุบรักแร้ไม่ได้มันปวด อยากทราบว่าเกิดจากต้อมน้ำเหลืองอักเสบไหมค่ะ กินยาฆ่าเชื้อแบคทีเรียไป แต่ยังไม่ได้ไปหาค่ะ
สวัสดีค่ะ การวินิจฉัยที่เป็นไปได้-ต่อมน้ำเหลืองโตตามหลังการอักเสบหรือติดเชื้อในร่างกาย-ก้อนจากการอักเสบที่ชั้นผิวหนังเช่นรูขุมขนอักเสบ หากมีการติดเชื้อร่วมด้วยอาจมีลักษณะคล้ายหัวหนองดูคล้ายเม็ดสิว ถ้าเป็นการติดเชื้อที่ลุกลามมากอาจเกิดเป็นฝี-ก้อนไขมันที่ชั้นใต้ผิวหนัง จะเป็นก้อนนิ่มๆขอบเรียบ เคลื่อนที่ไปมาได้หากสัมพันธ์กับการถอนขนรักแร้ อาจเกิดจากรูขุมขนอักเสบและอุดตัน หากเป็นก้อนจากต่อมน้ำเหลืองโตที่เกิดตามหลังการอักเสบหรือติดเชื้อมักจะหายไปได้เองเมื่อหายจากการติดเชื้อนั้นๆการดูแลตัวเองเบื้องต้น ไม่ไปแกะหรือคลำก้อนบ่อยๆเพื่อลดการติดเชื้อ ยังไม่ควรเอายาอะไรไปทาเองเพราะยังไม่ทราบการวินิจฉัยว่ามีการติดเชื้อร่วมด้วยหรือไม่ รักษาความสะอาด ใช้น้ำเปล่าสะอาดล้าง และงดการถอนขนรักแร้ไปก่อนควรไปพบแพทย์เมื่อก้อนโตเร็ว กดเจ็บ มีเลือดหรือหนองไหลจากก้อน ก้อนปวด บวม แดง ร้อน หรือลุกลามไปที่อื่น และมีไข้ ร่วมด้วย หรือก้อนไม่ยุบไปเองแต่ขยายขนาดขึ้นเรื่อยๆ